Staatsgetuie nie beskikbaar in Burry Stander-saakBurry Stander Die verhoor van die minibustaxibestuurder wat glo die Olimpiese bergfietsryer, Burry Stander, doodgery het, moes Donderdag in die Port Shepstone-landdroshof uitgestel word omdat een van die staat se kenners nie die verhoor kon bywoon nie. “Nie een van die betrokke partye in die saak het beswaar oor die uitstel aangeteken nie,” het Natasha Ramkisson-Kara, ŉ woordvoerder van KwaZulu-Natal se Nasionale Vervolgingsgesag, gesê. “Die saak is tot 19 Maart uitgestel.” Njabulo Nyawose het Stander (25) na bewering op 3 Januarie tydens ŉ oefenrit by Shelley Beach aan die kus van KwaZulu-Natal raakgery. Stander het by die 2012 Olimpiese Spele in Londen die vyfde plek in die bergfietsrywedren behaal. Hy het by die Beijing Spele, as 20-jarige, 15de geëindig. Hy het die daaropvolgende seisoen bekendheid verwerf toe hy die onder-23-titel in die Bergfiets Wêreldbeker ingepalm het. In 2011 het Stander die eerste Suid-Afrikaner geword om die Cape Epic in die Wes-Kaap saam met mede-fietsryer, Christoph Sauser van Switserland, te wen. Die paar het hul titel in 2012 verdedig. Lees ook: Burry Stander-saak hervat Burry Stander-saak terug hof toe Burry Stander se familie soek antwoorde Burry Stander: Klagtes voorlopig laat vaar Argus-titels aan Burry opgedra Video: Fietsryers ignoreer glo veiligheidsmaatreëls Burry-gaping glo onprakties Burry Stander ter ruste gelê Burry Stander: Taximan op waarskuwing vry “Ek is lief vir jou” Video: Stander ‘meer as net ‘n kampioen’, sê pa Burry Stander-ongeluk: Taxibestuurder word vervolg Stander was ‘legende in wording’ Bekende bergfietsryer doodgery